text: Ivar Otto Bendixson
  
  publiceret: 2022-08-30 23:49:18+02:00
  Ivar Otto Bendixson var en svensk matematiker. Professor ved Tekniska Högskolan i Stockholm 1900-1905 og ved Stockholms Högskolan 1905-1927, rektor fra 1911. Han er især kendt for sine bidrag til algebra og mængdelære, bl.a. Cantor-Bendixsons sætning om strukturen af mængder af reelle tal, og matematisk analyse, bl.a. Poincaré-Bendixsons sætning om opførslen af løsninger til ikke-lineære differentialligninger i nærheden af singulære punkter.